Prognoza meteo pentru următoarele două săptămâni. Vremea, marcată de instabilitate
- Moraru Iulia
- 18 martie 2024, 21:29
Administrația Națională de Meteorologie (ANM) a emis prognoza meteo pentru următoarele două săptămâni, 18-31 martie. În acest interval vom aveam zile cu temperaturi de primăvară, dar nu vom scăpa de vremea rece și de vânt.
Prognoza meteo ANM până la începutul lunii aprilie. Vremea pe regiuni că temperaturile vor oscila, iar în unele regiuni maximele vor atinge și 20 de grade Celsius. Însă, în cea mai mare parte, vom avea temperaturi scăzute.
Prognoza meteo pentru Banat
În primele două zile din perioadă, temperaturile maxime din Banat vor scădea de la medii regionale de 14 grade la aproximativ 10 grade. Apoi, în zilele următoare, temperaturile diurne vor crește treptat, atingând medii de 18...20 de grade.
Pe 27 martie, se prognozează o nouă scădere a temperaturilor, cu maxime în jur de 14 grade, urmată de o încălzire către finalul lunii. Valorile vor ajunge la 17...18 grade.
Temperaturile minime vor oscila în jurul valorii de 0 grade în perioada 18-21 martie, vor crește semnificativ la 24 și 25 martie, atingând medii de 7...8 grade. În a doua săptămână se vor situa între 3...5 grade.
Intervalul cel mai probabil pentru precipitații în următoarele două săptămâni este între 23 și 28 martie.
Crișana
Valorile termice maxime vor înregistra o scădere, pornind de la o medie regională de 12 grade în prima zi și coborând la 8 grade pe 19 martie. Ulterior, până la sfârșitul primei săptămâni, temperaturile diurne vor crește treptat. Vor ajunge la medii de 18...20 de grade.
În a doua parte a intervalului, se prognozează o nouă scădere, cel mai probabil în jurul datei de 27 martie, când media temperaturilor maxime va fi de 13...14 grade, urmată de o încălzire, astfel încât spre finalul lunii se vor înregistra din nou maxime de 17...18 grade.
Se anticipează nopți reci în perioada 18 – 21 martie, cu minime în general de -2...0 grade, urmate de o creștere, astfel că pentru 24 și 25 martie se prevăd valori în jurul a 7 grade, iar până la finalul lunii media acestora va fi de 3...4 grade.
Intervalul mai probabil pentru precipitații în următoarele două săptămâni se va situa între 23 și 28 martie.
Temperaturile vor scădea în prima săptămână
Transilvania
În primele zile ale intervalului, arată prognoza meteo din Transilvania, vremea va fi relativ rece pentru a doua decadă a lunii martie. Vom avea temperaturi maxime în general între 6 și 10 grade Celsius și minime situate în intervalul -2...0 grade Celsius, cu posibilitatea unor valori chiar mai scăzute, în special în zonele depresionare.
Se prevede că între 22 și 25 martie va fi un interval mai cald. Media regională a temperaturilor maxime oscilând între 14 și 18 grade Celsius, iar a celor minime situându-se în jur de 3...4 grade Celsius.
Este posibilă o nouă răcire de scurtă durată în jurul datei de 27 martie, urmată de o creștere a temperaturilor spre sfârșitul lunii, când sunt estimate maxime în jur de 16 grade Celsius și minime de 2 grade Celsius.
Se anticipează precipitații slabe între 18 și 21 martie, iar cu o probabilitate destul de ridicată și în intervalul 24 – 28 martie.
Maramureș
Prognoza meteo arată că în primele zile ale intervalului, se așteaptă o vreme relativ rece pentru a doua jumătate a lunii martie, cu temperaturi maxime în general de 8...10 grade Celsius și minime de -3....-1 grade Celsius.
Între 22 și 25 martie, este prognozat un interval mai cald, cu o medie regională a temperaturilor maxime situată între 14 și 18 grade Celsius, iar cea a minimelor între 4...6 grade Celsius.
Există posibilitatea unei noi răciri de scurtă durată în jurul datei de 27 martie, urmată de o creștere a temperaturilor spre finalul lunii. Se estimează maxime în jur de 16 grade Celsius și minime de 3...4 grade Celsius.
Precipitații slabe și izolate sunt posibile în primele zile ale intervalului, însă cu o probabilitate mai ridicată și pe arii mai extinse între 24 și 28 martie.
Prognoza meteo pentru Moldova și Dobrogea
Între 18 și 21 martie, în Moldova, valorile termice diurne vor fi ușor sub normalul climatologic, cu medii regionale în general de 5...8 grade Celsius. Ulterior, până pe 24 martie, se va înregistra o creștere treptată până la medii de 16...18 grade Celsius.
În zilele de 27 și 28 martie, se prognozează o nouă scădere a temperaturii până la valori termice de 13...14 grade Celsius, urmată de o ușoară încălzire spre finalul lunii.
Temperaturile minime se vor situa în jurul valorii de 0 grade Celsius între 18 și 22 martie, vor crește la 4...5 grade Celsius în zilele de 24, 25 și 26 martie. Până la finalul intervalului, caracteristice vor fi valorile de 2...3 grade Celsius.
Se vor semnala precipitații locale între 18 și 21 martie, iar cu o probabilitate destul de ridicată și în intervalul 25 – 29 martie.
Dobrogea
După cum arată prognoza meteo, valorile termice maxime vor cunoaște o scădere de la o medie regională de 12 grade în prima zi până la 7 grade în ziua de 19 martie.
Ulterior, se așteaptă o tendință de încălzire, în special în perioada 23 – 25 martie, când se vor înregistra valori termice în general peste 15...16 grade, iar pentru finalul lunii, caracteristice vor fi temperaturi de 13...14 grade.
Scăderea temperaturilor va fi simțită și în cazul minimelor, care în prima noapte vor fi de 3...5 grade, iar în 20 și 21 martie se vor apropia de 0 grade.
După 23 martie, media temperaturilor maxime va fi de 4...5 grade, cu valori chiar mai ridicate în 25 și 26 martie, ajungând la 7...8 grade.
Se vor semnala precipitații locale între 18 și 22 martie, iar cu o probabilitate în creștere și în intervalul 26 – 29 martie.
Temperaturile scad și în celelalte regiuni
Muntenia
În Muntenia, valorile termice diurne vor înregistra o scădere de la o medie regională de 13...14 grade în prima zi până la 8 grade în ziua de 19 martie.
Ulterior, se va observa o tendință de încălzire, în special în perioada 23 – 25 martie, când se vor atinge valori termice în general între 18...20 grade, iar pentru finalul lunii se vor înregistra temperaturi de 14...16 grade.
Scăderea temperaturilor va fi simțită și în cazul minimelor, care în prima noapte vor fi de 3...4 grade, iar în 20, 21 și 22 martie se vor apropia de 0 grade în cea mai mare parte a regiunii.
După 23 martie, media temperaturilor maxime va fi de 3...4 grade, cu valori chiar mai ridicate în 25 și 26 martie, ajungând la 6 grade.
Se vor semnala precipitații locale între 18 și 21 martie, iar cu o probabilitate mai ridicată și în intervalul 26 – 29 martie.
Oltenia
Valorile termice maxime vor cunoaște o scădere de la o medie de 16 grade în prima zi, până spre 10 grade în 19 martie.
Ulterior, după cum arată prognoza meteo, se va observa o creștere treptată a valorilor diurne, ajungând la medii de 18...20 de grade. În 27 și 28 martie este estimată o nouă scădere a temperaturilor maxime, stabilindu-se în jurul a 14 grade, urmată de o tendință de încălzire spre finalul lunii, când se vor atinge maxime de 16...17 grade.
În ceea ce privește temperaturile minime, se anticipează valori în jurul a 0 grade în 20 și 21 martie. Vor crește în 25 și 26 martie, când media acestora va atinge 6...7 grade, iar până la final de martie, caracteristice vor fi valorile în jurul a 4 grade.
Vremea la munte
În primele zile din interval, se așteaptă o vreme relativ rece, cu temperaturi maxime medii pentru întreaga zonă cuprinse între -2 și 2 grade Celsius și minime în general de -6...-4 grade Celsius.
Între 22 și 26 martie, temperatura aerului va fi în creștere, ajungând în cele mai calde zile la maxime în jurul a 8 grade Celsius, iar minimele vor deveni predominant pozitive.
Spre finalul lunii, prognoza meteo estimează temperaturi maxime în jurul a 5 grade Celsius și minime de -2...0 grade Celsius.
Sunt prognozate precipitații în cea mai mare parte a intervalului, dar este mai probabil să apară în primele zile și în intervalul 25 - 29 martie, potrivit ANM.